จากกรณีผู้รับบริการร้องเรียนผ่านระบบ Traffy Fondue เมื่อวันที่ 17 กันยายน 2566 เวลา 10.18 น. เขตประเวศส่งต่อมายังโรงพยาบาลสิรินธร เรื่อง ขอให้ตรวจสอบการจัดสร้างบ่อน้ำ ต้นไม้ และบ่อบัว  โรงพยาบาลสิรินธรขอเรียนชี้แจงว่า เนื่องจากโรงพยาบาลสิรินธร พบปัญหาดินรอบสระน้ำทรุดตัวและไหลลงสระน้ำทำให้สระน้ำตื้นเขินไปถึงอาคารบริการ พื้นใต้ดินอาคารเป็นโพรง ทางโรงพยาบาลสิรินธรจึงขอจัดสรรงบประมาณในปี พ.ศ.2564 ซึ่งผ่านการวิเคราะห์เหตุผลความจำเป็นที่ต้องสร้างเขื่อนโดยสำนักงานงบประมาณกรุงเทพมหานคร ตามระเบียบวิธีการงบประมาณ พ.ศ. 2529 โดยอนุมัติวงเงินงบประมาณ 9,300,000 บาท และโรงพยาบาลได้ดำเนินการจัดซื้อจัดจ้าง โดยวิธีประกวดราคาอิเล็กทรอนิกส์ (e-bidding) ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ในวงเงิน 6,967,400 บาท ต่ำกว่าวงเงินงบประมาณ 2,332,600 บาท ซึ่งมิได้ส่งผลกระทบกับแผนงบประมาณในการพัฒนาด้านการแพทย์แต่อย่างใด  ในส่วนของการพัฒนาสภาพแวดล้อมให้สวยงามเพื่อให้ผู้มารับบริการได้อยู่ในสภาพแวดล้อมที่ดีต่อสุขภาพ ผ่อนคลาย ลดภาวะโลกร้อน ลดการปล่อยก๊าซเรือนกระจกตามนโยบายต้นไม้ล้านต้นของผู้ว่าราชการกรุงเทพมหานคร โรงพยาบาลสิรินธรได้ขอรับการสนับสนุนต้นไม้ต่าง ๆ จากสำนักสิ่งแวดล้อม และรับบริจาคจากบริษัทฯ ห้างฯ ร้านในพื้นที่รวมถึงประชาชนผู้มีจิตศรัทธาร่วมพัฒนาโรงพยาบาล ทั้งนี้ โรงพยาบาลยังจำเป็นต้องรับบริจาคต้นไม้อีกจำนวนมากและขอเชิญชวนร่วมกันบริจาคต้นไม้ เพื่อพัฒนาสภาพแวดล้อมของโรงพยาบาลร่วมกัน โรงพยาบาลสิรินธรขออภัยในความไม่สะดวก และขอขอบพระคุณเป็นอย่างยิ่งที่ท่านเชื่อมั่นและไว้ใจให้โรงพยาบาลสิรินธรดูแล และขอบพระคุณที่ท่านร่วมเป็นส่วนหนึ่งในการพัฒนาระบบบริการของเรา
Traffy fongu ทำงานช้าผ่านมาเกือบสัปดาห์ยังรอรับเรื่อง
ได้คำตอบดีมาก